বিস্ফোরক প্রাক্তন ভারতীয় মহিলা ফুটবলার ও জাতীয় দলের অধিনায়ক সোনা চৌধুরী৷ বই লিখেছেন তিনি। সেই বইয়ের নাম‘গেম ইন গেম’। আর সেখানেই সোনা ভযঙ্কর অভিযোগ আনেন। সোনা জানান, ভারতের মহিলা খেলোয়াড়রা কর্তাদের লোভলালসার হাত থেকে বাঁচতে নিজেরাই সমকামী হয়ে যেতেন৷ এছাড়া সেই বইতে খেলোয়াড়দের উপরে কর্মকর্তাদের একাধিক যৌন হেনস্থা ও মানসিক অত্যাচারের কথাও লেখা রয়েছে সেই বইতে। সোনার আরও দাবি, খেলোয়াড়দের নানান উপায়ে কোচ ও সচিবরা আপোস করতে বাধ্য করতেন৷
সোনা আরও বলেন,‘‘কর্মকর্তাদের হাতে যেন খেলোয়াড়রা হেনস্থা না হয়, সেই কারণেই খেলোয়াড়রা অদ্ভুত পন্থা অবলম্বন করতেন৷ মহিলা খেলোয়াড়রা একে অপরের সঙ্গে সম্পর্ক গড়ে তুলত৷ মেয়েরা সবাইকে বোঝানোর চেষ্টা করত যে তাঁরা সমকামী৷ একে অপরের সঙ্গে সম্পর্কে রয়েছে৷’’